**22/2020. (II.14.) számú önkormányzati határozat melléklete**

**Árverési hirdetmény I.**

**Százhalombatta Város Önkormányzata**

**Képviselő-testülete**

**árverésen kívánja értékesíteni az Önkormányzat tulajdonában lévő**

**Százhalombatta, belterületi Vörösmarty M. u. 15. szám alatti, 1959/1 hrsz-ú,**

**709 m² területű, kivett beépítetlen terület megnevezésű ingatlan tulajdonjogát**

**építési célra**

1.) **Az árverés vezetője:** Geszti Gabriella vagyongazdálkodási munkatárs

2.) Á**rverés helye:** Százhalombattai Polgármesteri Hivatal,

Százhalombatta, Szent István tér 3.

**Az árverés ideje:** **2020. április 07., 10:00 óra**

3.) **Árverésre kerülő** **ingatlan** **kikiáltási ára: bruttó 17.000.000 Ft**

**Az Önkormányzat az ingatlant 4 éven belüli beépítési kötelezettséggel lakóingatlan, valamint az ingatlan fekvése szerinti Lke-O-Út jelű lakóövezeti besorolás szerinti épület vagy épületek építése céljából értékesíti.**

Az Lke-O-Út jelű lakóövezetben kialakítható beépítés paramétereit és a kialakítható legkisebb építési telek méretét az alábbi táblázat előírásait betartva kell meghatározni.

|  |  |  |  |  |
| --- | --- | --- | --- | --- |
| Beépítési mód | Az építési telek | A beépítésnél alkalmazható | | |
|  | legkisebb | legkisebb | legnagyobb | |
|  | területe (m2) | zöldfelületi arány (%) | beépítettség (%) | épületmagasság (m) |
| Oldalhatáron álló | 500 | 50 | 30 | 6,0 (4,5)\* |

(4,5)\* Oldalhatáros épület-elhelyezésnél a megengedett legnagyobb épületmagasság 4,5 méter.

A beépítési kötelezettséget a vevő akkor teljesíti, ha az így felépített építmény a földhivatali nyilvántartásba bejegyzésre kerül.

A beépítési kötelezettség teljesítéséig elidegenítési és terhelési tilalom terheli az ingatlant. Amennyiben a vevő az építési telekre vonatkozó beépítési kötelezettségét nem teljesíti, az adásvételi szerződés megszűnik (bontó feltétel).

E feltétel bekövetkezte esetén a volt tulajdonos elveszti a telken megszerzett tulajdonjogát, részére a vételár évi kettő százalékkal csökkentett összegét kell visszafizetni, de ez az összeg nem haladhatja meg a szerződés felbontásakor a hasonló építési telekért fizetendő vételárat. A szerződés megszűnése esetén a volt tulajdonos a tulajdonában álló vagyontárgyakat elviheti, az ültetvényt azonban a földtől nem választhatja el (a fákat, az egyéb telepített növényzetet stb. nem szedheti ki). Az el nem vitt vagyontárgyak térítésmentesen az önkormányzat tulajdonába kerülnek.

4.) **Az árverésen kizárólag az vehet részt**, vagy az adhat képviseleti meghatalmazást, akinek a nevére az árverési előleg letétbehelyezésre került, és győztessé nyilvánítása esetén az önkormányzat kizárólag vele köti meg az adásvételi szerződést.

5.) Az árverésen az ajánlattevő az igazoló okiratok bemutatása után azonosító számot kap, és anonim marad.

6.) A licitlépcső emelkedésének mértéke: **bruttó 50.000 Ft.**

7.)Az árverési vevővel a Polgármester köti meg az adásvételi szerződést. A nemzeti vagyonról szóló 2011. évi CXCVI. törvény 14. § (2) bekezdése szerint az állam elővásárlási jogának gyakorlása érdekében szükséges eljárást a Polgármesteri Hivatal folytatja le azzal, hogy az aláírt adásvételi megállapodást megküldi az elővásárlási jog gyakorlására kijelölt szervnek. Az árverésen nyertes személlyel megkötött adásvételi szerződés az elővásárlási jog gyakorlására jogosult szerv nemleges nyilatkozatának kézhezvételét követő napon válik hatályossá.

8.) Az árverésre kerülő ingatlan **bármikor megtekinthető**. Az adásvételi szerződésben feltüntetésre kerül, hogy az ingatlan megtekintett állapotban kerül értékesítésre.

9.) Az árverésre **2020. március 30., 16:00 óráig** írásban jelentkezni. A jelentkezés benyújtásának helye: Százhalombattai Polgármesteri Hivatal (Szent István tér 3., „B” épületszárny I. emelet 160. sz. iroda)

Az ajánlatot zárt borítékban kell benyújtani, amelynek tartalmaznia kell:

* a pályázó nevét, címét,
* nyilatkozatot, mely szerint az Önkormányzattal szemben adó- vagy bérleti díj, illetve bármely önkormányzati tulajdonú bérlemény után közüzemi díj hátraléka nincs,
* nyilatkozatot arról, hogy az árverési feltételeket elfogadja, és nyertesként hozzájárul neve nyilvánosságra hozatalához,
* nyilatkozatot arról, hogy vállalja az ingatlant 4 éven belüli beépítését, továbbá, hogy ennek nem teljesítése a szerződésben bontó feltételként érvényesül, és arról, hogy elfogadja azt a feltételt, mely szerint a beépítési kötelezettség teljesítésének biztosítéka érdekében az ingatlan-nyilvántartásba elidegenítési és terhelési tilalom kerül bejegyzésre,
* nyilatkozatot köztartozásmentességről,
* nyilatkozatot arról, hogy legalább a kikiáltási ár erejéig rendelkezik a vételárral, és árverési előlegként a kikiáltási ár 10%-át a hirdetményben megjelölt módon és időben letétbe helyezte.

Hiánypótlásra van lehetőség, a hiánypótlásra rendelkezésre álló idő az értesítéstől számított 3 munkanap.

10.) **Árverési előleg összege:** Kikiáltási ár 10%-a

**A letétbe helyezés módja:** Átutalás

Százhalombatta Város Önkormányzata

ERSTE Bank Hungary ZRt. százhalombattai fiókjánál vezetett 11999007-03100013-00000000 számú számlára.

**A letétbe helyezés határideje:**  2020. március 30.

Az árverési vevő letétje a vételárba beszámításra kerül. A többi letétbe helyező előlege az árverést követő 8 napon belül visszautalásra kerül.

11.) Árverezni személyesen vagy meghatalmazás útján lehet.

12.)Vételár a nyilvános liciten licitlépcsők alkalmazásával kialakult legmagasabb ajánlati ár.

**Az árverés nyertese az, aki az ingatlanért a legtöbbet ajánlja.**

13.) Az árverési vevő köteles a szerződést haladéktalanul megkötni, és a teljes vételárat az elővásárlási jog gyakorlására jogosult szerv nemleges nyilatkozatának kézhezvételétől számított 8 napon belül megfizetni. Ha ezeknek nem tesz eleget, az előleget elveszíti és az árverést sikertelennek kell minősíteni.

A szerződéskötéssel, valamint a tulajdonváltozással kapcsolatos ingatlan-nyilvántartási költségek a vevőt terhelik.

Az árverés nyilvános, azon bárki részt vehet.

Az árverés egyéb feltételei tekintetében a Százhalombatta Város Önkormányzata versenyeztetésről szóló 18/2012. (XI. 06.) önkormányzati rendelet szerint kell eljárni.

Százhalombatta Város Önkormányzata fenntartja magának azt a jogot, hogy a versenyeztetési eljárást - akár indokolás nélkül is - eredménytelennek minősítse.

Az árveréssel kapcsolatban bővebb felvilágosítást az érdeklődők a Százhalombattai Polgármesteri Hivatal Pénzügyi és Vagyongazdálkodási Irodáján (2440 Százhalombatta, Szent István tér 3. B épület I. emelet 160. sz. iroda, Tel: 23/542-250) Geszti Gabriella vagyongazdálkodási munkatárstól kaphatnak.

**Százhalombatta Város Önkormányzata**